۱۴۴۶-۲-۶ تاریخ نشر شوی خبرونه مرکزی ریاست نن شنبه د صفرالمظفر میاشتې پر ۶ مه،‏ افغانی سرې میاشتې د تېر په څیر یو ځل بیا ۴ تنه د سوری زړه په رنځ اخته ماشومان پلازمینه کابل کې ۲ کورنیو روغتونونو ته د درملنې او عملیات په موخه ور وپېژندل. د یادونې وړ ده چې ددغه ناروغانو درملنه او عملیات د افغانی سرې میاشتې په مالی مرسته ترسره کیږی. نورستان افغانی سرې میاشتې د تېرې یوې میاشتې په لړ کې د نورستان ولایت په اړوندو سیمو کې ۱۳۵۷۵ وګړو ته روغتیایی خدمات وړاندې کړی. چې په یاده موده کې یې ۶۲۴۰ تنو ته د کتنې ترڅنګ د اړتیا وړ درمل ورکړی؛ او د ۳۶۶ تنو ټپیانو پانسمان، ۳۱۸۷ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۲۵۹۷ کسانو ته د روغتیا ساتنې په تړاو اړینې مشورې، ۶۵۹ مېرمنو ته د زیږون په برخه کې خدمات، ۲۲۲ خوارځواکو ماشومانو ته د خوارځواکۍ اړوند خوراکی توکی او ۳۰۴ تنو مېرمنو ته د کورنی تنظیم د چمتوالی په برخه کې لازمې مشورې هم ورکړې دی.